**ROMÂNIA
JUDEȚUL SUCEAVA
MUNICIPIUL CÂMPULUNG MOLDOVENESC
CONSILIUL LOCAL**

**HOTĂRÂREA NR. 33**

**din 30 martie 2023**

**pentru modificarea şi completarea alineatului 4 al articolului 9 din Anexa la Hotărârea Consiliului Local al municipiului Câmpulung Moldovenesc nr. 104/26.08.2021 privind aprobarea Regulamentului de organizare și funcționare al Clubului Sportiv Municipal „Rarăul” Câmpulung Moldovenesc**

Consiliul Local al municipiului Câmpulung Moldovenesc, întrunit în şedinţa ordinară din data de 30 martie 2023;

Având în vedere:

 -Referatul de aprobare al primarului municipiului Câmpulung Moldovenesc, înregistrat la nr. 8842 din 10.03.2023;

 -Solicitarea Clubului Sportiv Municipal „Rarăul” Câmpulung Moldovenesc nr. 284/09.03.2023, înregistrată la nr. 8840/10.03.2023;

 -Raportul de specialitate al Direcției economice din cadrul primăriei municipiului Câmpulung Moldovenesc, înregistrat la nr. 8843 din 10.03.2023;

 -Raportul de specialitate al Compartimentului juridic din cadrul primăriei municipiului Câmpulung Moldovenesc, înregistrat la nr. 8844 din 10.03.2023;

 -Avizul Comisiei de specialitate a Consiliului Local;

 -Art. 29 alin. (1) şi alin. (2) din Legea educației fizice și sportului nr. 69/2000, cu modificările și completările ulterioare;

În temeiul art. 129 alin (2) lit. a) şi lit. d) şi alin. (7) lit. f) din Ordonanța de urgență a Guvernului nr. 57/2019 privind Codul administrativ, cu modificările şi completările ulterioare,

**HOTĂRĂȘTE**:

**Art.I.**Alineatul 4 al articolului 9 din Anexa la Hotărârea Consiliului Local al municipiului Câmpulung Moldovenesc nr. 104/26.08.2021 privind aprobarea Regulamentului de organizare și funcționare al Clubului Sportiv Municipal „Rarăul” Câmpulung Moldovenesc se modifică şi se completează după cum urmează:

 „(4) Secțiile pe ramuri şi discipline sportive sunt:

 - secția sportivă atletism;

 - secția sportivă arte martiale;

 - secția sportivă dans sportiv;

 - secția sportivă schi biatlon;

 - secția sportivă şah;

 - secţia sportivă fotbal;

 - secţia sportivă tenis;

 - secţia sportivă rugby;

 - secţia sportivă motociclism”.

**Art.II.**La data adoptării prezentei hotărâri se abrogă punctul 1 al articolului I din Hotărârea Consiliului Local al municipiului Câmpulung Moldovenesc nr. 154/27.12.2022 pentru modificarea şi completarea articolului 9 din Anexa la Hotărârea Consiliului Local al municipiului Câmpulung Moldovenesc nr. 104/26.08.2021 privind aprobarea Regulamentului de organizare şi funcționare al Clubului Sportiv Municipal „Rarăul” Câmpulung Moldovenesc.

 **Art.III.**Primarul municipiului Câmpulung Moldovenesc, prin aparatul de specialitate şi Clubului Sportiv Municipal „Rarăul” Câmpulung Moldovenesc vor duce la îndeplinire prevederile prezentei hotărâri.

|  |  |  |
| --- | --- | --- |
| **PREŞEDINTE DE ŞEDINŢǍ,****Macovei Virgil** |  | **Contrasemnează:****SECRETAR GENERAL****AL MUNICIPIULUI****Erhan Rodica** |